af en ml en en en en fi en fi af nl nl en en en af en nl af af nl af af af af nl af af af nl nl af af nl af en en fr en en en en ru en en nl en en en en en en
Gunformation Forum • View topic - 2014-03-05: Skoksyfers oor verlore vuurwapens
Board index ‹ In the media - In die media ‹ Beeld
Kontak Beeld deur op "Kontak ons" heel onder op die webblad te kliek.
1 post • Page 1 of 1
Skoksyfers oor verlore vuurwapens
‘Groot bron vir misdadigers’
MARYNA LAMPRECHT Woensdag 05 Maart 2014
Kaapstad. – Die polisie het die afgelope vyf jaar meer as 10 000 vuurwapens verloor.
Dié skoksyfer is gister deur ’n afvaardiging van die Suid-Afrikaanse Polisiediens (SAPD) in die parlement bekend gemaak.
Lt.genl. Stefan Schutte, die polisie se nasionale adjunkkommissaris van hulpbronne, het in ’n voorlegging aan die parlementêre komitee oor polisie gesê 2 794 van dié wapens is teruggevind.
Dr. Johan Burger, senior navorser aan die Instituut vir Sekerheidstudie, het gesê dit is “skrikwekkend”.
“Die vraag is: Waarheen is daardie wapens en waarvoor word dit gebruik? Die enigste afleiding is dat dit in misdadigers se hande is en dat baie misdade daarmee gepleeg word.”
Burger het gesê dit is nie net die polisie wat skuldig is nie, maar ook die weermag en private veiligheidsmaatskappye.
“Tussen dié drie gewapende instellings het misdadigers ’n geweldig groot bron van wapens.”
Die getal wapens wat die polisie jaarliks verloor, het wel van 3 403 in 2008-’09 tot 834 in 2012-’13 afgeneem.
Burger het gesê dit is ’n besliste verbetering, maar die syfer is steeds skrikwekkend. “834 in een jaar is baie erg. Die polisie behoort geen wapens te verloor nie.”
Lt.genl. Gary Kruser het voor die komitee gesê tugprosedures bestaan om op te tree teen polisielede wat vuurwapens verloor.
Hy het gesê ’n strafregtelike klag word ingedien vir elke vuurwapen wat verlore raak.
Die polisie gee aandag aan die kwessie van verlore wapens en dit is waarom die getal vuurwapens wat verlore geraak het die afgelope paar jaar afgeneem het, het hy gesê.
Annelizé van Wyk, ANC-LP en voorsitter van die komitee, het teen die polisie-afvaardiging uitgevaar omdat lt.genl. Riah Phiyega, nasionale polisiekommissaris, nie by die vergadering opgedaag het nie.
“Die komitee het eers gister kennis gekry dat sy nie hier gaan wees nie. Nou hoor ons sy is oorsee. Dis onaanvaarbaar om ’n oorsese reis te reël terwyl sy weet sy moet hier wees.”
What have YOU done for YOUR rights today?
Joined: Sun, 2006-01-29 15:42
1 post • Page 1 of 1
Jump to: Select a forum ------------------ General Discussions    General - Algemeen    Licencing and re-licencing    Educational Articles    Essays    From all over    Radio and TV Shows    SAPS : Police Shootings, Brutality, Corruption and Incompetence    Gun Control in Namibia    Quotable Quotes    Archives Press Releases    GOSA Press Releases    Other Press Releases In the media - In die media    Beeld    Die Burger    Business Day    Cape Argus    Cape Times    The Citizen    City Press    The Daily Dispatch    The Daily News    The Herald    From IOL    Mail & Guardian    The Mercury    News24    The Pretoria News    Rapport    The Star    The (Sunday) Times    The Sunday Independent    Die Volksblad    The Witness Shooting Disciplines    Airsoft    Hunting
Users browsing this forum: No registered users and 1 guest
The team • Delete all board cookies • All times are UTC + 2 hours
Powered by phpBB® Forum Software © phpBB Group